SEAFCO คว้างานใหม่ 3 โครงการ มูลค่า 152 ล้านบาท
SEAFCO คว้างานใหม่ 3 โครงการในไตรมาส 3/59 รวมมูลค่า 152 ล้านบาท
23 ส.ค. 2559

บริษัท ซีฟโก้ จำกัด (มหาชน) หรือ SEAFCO ระบุว่า บริษัทได้รับงาน 3 โครงการใหม่ในไตรมาสที่ 3/2559 ดังนี้ โครงการเดอะ แบงค็อก ทองหล่อ, ถนนสุขุมวิท 55กรุงเทพฯ ลักษณะของงาน เสาเข็มเจาะ และกำแพงกันดินระบบไดอะแฟรมวอลล์ ขอบเขตของสัญญา รวมค่าวัสดุคอนกรีต และเหล็กเส้น ผู้ว่าจ้าง บริษัท แลนด์ แอนด์ เฮาส์ จำกัด (มหาชน) ซึ่งจะเริ่มงานกลางเดือนสิงหาคม 2559
อีกทั้งโครงการเออร์บาโน่ ราชวิถี, ถนนราชวิถี กรุงเทพฯ ลักษณะของงาน เสาเข็มเจาะ ขอบเขตของสัญญา รวมค่าวัสดุคอนกรีต และเหล็กเส้น ผู้ว่าจ้าง บริษัท พฤกษา เรียลเอสเตท จำกัด (มหาชน) โดยจะเริ่มงานต้นเดือนกันยายน 2559
นอกจากนี้ยังมีโครงการ อาคารเทียบเครื่องบินรองหลังที่ 1 และส่วนเชื่อมต่ออุโมงค์ด้านทิศใต้สนามบินสุวรรณภูมิ ลักษณะของงาน เสาเข็มเจาะ และกำแพงกันดินระบบไดอะแฟรมวอลล์ ขอบเขตของสัญญา ไม่รวมค่าวัสดุคอนกรีต และเหล็กเส้น ผู้ว่าจ้าง บริษัท อิตาเลียนไทย ดีเวล๊อปเมนต์ จำกัด (มหาชน)สถานะของงาน เริ่มงาน กลางเดือนตุลาคม 2559 สำหรับมูลค่าโครงการข้างต้นไม่รวมภาษีมูลค่าเพิ่มเป็นเงิน 152,600,000 บาท